Diari Oficial de la Generalitat Valenciana


Sumari del DOGV 9770, del 19-01-2024 (2024/463)

RESOLUCIÓ de 29 de desembre de 2023, de la Vicepresidència Segona i Conselleria de Servicis Socials, Igualtat i Habitatge, per la qual es convoquen per a l'exercici 2024 les subvencions per al finançament de projectes i activitats de promoció i foment del voluntariat a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9770

Data del DOGV
:   19-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/463


Data del document
:   29-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 29 de desembre de 2023, de la Vicepresidència Segona i Conselleria de Servicis Socials, Igualtat i Habitatge, per la qual es convoquen per a l'exercici 2024 les subvencions per al finançament de projectes i activitats de promoció i foment del voluntariat a la Comunitat Valenciana. [2024/463]  
Mitjançant l'Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives, s'establixen les bases reguladores de subvencions per al finançament de projectes i activitats de promoció i foment del voluntariat a la Comunitat Valenciana (DOGV 7649, 03.11.2015).  
Les subvencions convocades mitjançant la present resolució, no estan subjectes a la política de competència de la Unió Europea en matèria d'ajudes públiques i, per tant, no requerixen notificació a la Comissió Europea perquè no reunixen els requisits de l'article 107.1 del Tractat de Funcionament de la Unió Europea, segons disposa el Decret 128/2017, de 29 de setembre, del Consell, ja que, pel que fa a la qualitat del beneficiari i l'objecte d'estes, no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i servicis, per la qual cosa no afecten la competència ni els intercanvis comercials entre els estats membres i tampoc afavorixen a determinades empreses o produccions.  
En virtut d'això, en l'exercici de la competència atribuïda per l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Habitatge, resolc:  
  
  
Primer. Objecte  
Convocar anticipadament per a l'exercici 2024 les subvencions per al finançament de projectes i activitats de promoció i foment del voluntariat en la Comunitat Valenciana regulades per l'Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives (DOGV 7649, 03.11.2015).  
Podran ser objecte d'esta subvenció els projectes que tinguen com a finalitat la realització d'activitats de sensibilització, formació i intervenció social, en matèria de voluntariat social referent a dependència, persones amb discapacitat, família, infància i adolescència, joventut, dona i persones migrants dins del marc de competències que correspon exercir a la Vicepresidència Segona i Conselleria Servicis Socials, Igualtat i Habitatge.  
  
Segon. Condicions de la concessió de les subvencions  
1. El procediment de concessió d'estes ajudes es tramitarà en règim de concurrència competitiva.  
2. Per a obtindre la condició de beneficiaris de les ajudes regulades en l'Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives les entitats sense ànim de lucre hauran de complir els requisits establits en l'article 2 de l'esmentada orde.  
  
Així mateix, les entitats beneficiàries de la subvenció hauran de complir les obligacions recollides en l'article 3 de l'Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives.  
  
Tercer. Finançament de les ajudes  
1. La present convocatòria de subvencions es realitza pel procediment de tramitació anticipada d'expedients de despesa, previst en els articles 41 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. L'import màxim estimat per a finançar estes actuacions segons el projecte de Llei de pressupostos de la Generalitat per a l'exercici 2024, previst en la secció G0116, servici G011603, centre gestor K65377690, subprograma 313E00 Inclusió Social, capítol IV, és el següent:  
  
Denominació: «Desenvolupament del voluntariat»  
Línia de subvenció: S0382  
Consignació pressupostària: 1.000.000,00 €  
Aportació Generalitat no condicionada: 1.000.000,00 €  
  
3. No obstant això, l'import màxim estimat de les ajudes convocades per la present resolució quedarà condicionada a l'existència de crèdit adequat i suficient per a atendre-la en la llei de pressupostos de la Generalitat que s'aprove per a l'exercici 2024.  
  
Quart. Termini i lloc de presentació de les sol·licituds de subvenció  
1. El termini per a la presentació de les sol·licituds serà d'un mes des de l'endemà de la publicació de la present convocatòria en el Diari Oficial de la Generalitat Valenciana.  
L'incompliment d'este termini determinarà automàticament l'exclusió de la convocatòria.  
Els requisits necessaris per a participar en la convocatòria hauran de complir-se en la data de finalització del termini de presentació de sol·licituds.  
2. De conformitat amb l'article 14.2 de la Llei 39/2015, d'1 d'octubre, del procediment administratiu comú de les administracions públiques, la tramitació i presentació de sol·licituds, annexos i documentació corresponent s'haurà de realitzar exclusivament per mitjans electrònics per qui exercisca la representació legal de l'entitat.  
  
Les sol·licituds que es presenten en qualsevol altre model, o per un altre procediment no seran admeses.  
Per a poder accedir a este sistema electrònic, el sol·licitant haurà de disposar de firma electrònica avançada, bé amb el certificat reconegut d'entitat (persones jurídiques) o bé amb el certificat reconegut per a ciutadans (persona física), tots dos emesos per l'autoritat de certificació de la Comunitat Valenciana.  
En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representacions de caràcter voluntari davant la Generalitat per a la realització de tràmits per via electrònica.  
3. El punt d'accés a la tramitació electrònica és la seu electrònica de la Generalitat, accessible en el web https://sede.gva.es. Este tràmit també estarà disponible en l'enllaç següent: http://www.gva.es/va/inicio/procedimientos'id\_proc=17949  
  
Cinqué. Documentació que ha d'acompanyar la sol·licitud  
1. A la sol·licitud telemàtica s'adjuntaran necessàriament els documents que a continuació s'indiquen:  
Annex I. Sol·licitud de subvenció.  
Annex II. Fitxa tècnica per a cada projecte presentat.  
Annex III. Certificat de compromís de participació en xarxa (en el cas de sol·licitar un projecte de promoció i foment del voluntariat amb compromís de participació en xarxa).  
2. La sol·licitud i els annexos a esta hauran d'anar acompanyats de la documentació relacionada en l'article 6 de l'Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives, que es presentarà també per mitjans electrònics.  
Estaran exemptes de la presentació dels documents recollits en les lletres b), c) i d) del punt 2 de l'article 6, aquelles entitats que ja els hagen aportat amb motiu de la presentació d'alguna sol·licitud d'ajudes a la direcció general amb competències en matèria de voluntariat social, i no s'hagen produït canvis en esta documentació. En este cas hauran d'indicar en la sol·licitud la convocatòria en la qual es va presentar la documentació i número d'expedient.  
3. En el cas que l'entitat siga nova perceptora de subvencions de la Vicepresidència Segona i Conselleria de Servicis Socials, Igualtat i Habitatge o s'hagen modificat les dades presentades per l'entitat en relació amb anteriors convocatòries i, d'acord amb la Resolució de 16 de juny de 2022, del conseller d'Hisenda i Model Econòmic, per la qual s'aprova la implementació del sistema informàtic PROPER i es regulen les actuacions automatitzades de la Intervenció de la Generalitat Valenciana, serà obligatori utilitzar el següent tràmit telemàtic per a totes les actuacions d'alta, modificació i baixa d'estes dades: https://www.gva.es/es/inicio/procedimientos'id\_proc=22609  
  
Sisé. Criteris de valoració de les sol·licituds  
Les sol·licituds presentades, es valoraran conforme amb els criteris assenyalats en l'article 8 de la mencionada Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives.  
  
Seté. Termini de resolució i notificació  
1. El termini màxim per a resoldre i publicar la resolució del present procediment serà de sis mesos a comptar de l'endemà de la publicació de la resolució de convocatòria en el Diari Oficial de la Generalitat Valenciana.  
2. Transcorregut el termini màxim per a resoldre sense que s'haja dictat resolució expressa, les sol·licituds hauran d'entendre's desestimades per silenci administratiu. Tot això, sense perjuí que subsistisca l'obligació legal de la de l'Administració de resoldre expressament sobre la petició formulada.  
3. La resolució per la qual es concedixen o deneguen les subvencions es publicarà, en el Diari Oficial de la Generalitat Valenciana i en la pàgina web de la Vicepresidència Segona i Conselleria de Servicis Socials, Igualtat i Habitatge (Inclusió Social). La publicació de la mencionada resolució assortirà els efectes de notificació a les persones interessades, d'acord amb l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
4. La competència per a resoldre el procediment correspondrà a la persona titular de la Direcció General d'Inclusió i Cooperació al Desenvolupament, d'acord amb la Resolució de 27 de setembre de 2023, de la vicepresidenta segona del Consell i consellera de Servicis Socials, Igualtat i Habitatge, sobre delegació de competències en determinats òrgans de la Vicepresidència Segona i Conselleria de Servicis Socials, Igualtat i Habitatge.  
  
Huité. Règim de lliuraments de pagament  
El pagament de les subvencions se subjectarà al que es disposa en l'article 10 de l'Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives, es realitzarà de conformitat amb el que s'establix en l'article 171 de la Llei 1/2015, i llevat que la Llei de pressupostos de la Generalitat per a l'exercici 2024 permeta un règim de lliuraments de transferències corrents diferent.  
  
Nové. Justificació de la subvenció.  
La justificació s'ajustarà al que s'establix article 11 de l'Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives. El termini màxim per a la justificació econòmica i presentació de la memòria tècnica serà el 31 de gener de 2025.  
  
Dècim. Transparència  
En compliment de la Llei 19/2023, de 9 de desembre, de transparència, accés a la informació pública i bon govern; la Llei 1/2022, de 13 d'abril, de transparència i bon govern de la Comunitat Valenciana, i l'article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:  
1. Les entitats hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional, l'organitzativa de l'article 6 i l'econòmica i pressupostària de l'article 8 d'esta. Esta publicació es realitzarà a través de la pàgina web de l'entitat, o bé a través de la plataforma TEP - Transparència entitats privades, de GVA Oberta, a la qual es pot accedir en https://gvaoberta.gva.es/va/tep.  
Esta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
2. Sense perjuí de les obligacions previstes en l'apartat anterior, totes les entitats o persones beneficiàries de subvencions hauran de donar l'adequada publicitat del caràcter públic del finançament de programes, activitats, inversions, o actuacions de qualsevol tipus que siguen objecte de la subvenció, i incloure el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
3. Les entitats beneficiàries de subvencions estan obligades a subministrar a l'entitat concedent, previ requeriment, tota la informació que siga necessària per al compliment per esta de les obligacions previstes en la llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que s'haja atés, l'òrgan que ha realitzat el requeriment podrà acordar, previ advertiment i audiència a l'interessat, la imposició de multes coercitives en els termes previstos en l'article 5 de la Llei 1/2022.  
4. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Onzé. Protecció de dades.  
En compliment de l'article 13 de l'RGPD s'informa del següent:  
  
  
RESPONSABLE DEL TRACTAMENT VICEPRESIDÈNCIA SEGONA I CONSELLERIA DE SERVICIS SOCIALS, IGUALTAT I HABITATGE  
DELEGAT/ADA DE PROTECCIÓ DE DADES En tot cas, les persones sol·licitants podran contactar amb la Delegació de Protecció de Dades de la Generalitat per mitjà del correu electrònic ujl@ozq.mm, o de l'adreça postal: passeig de l'Albereda, 16. 46346 València  
FINALITAT DEL TRACTAMENT Atendre la sol·licitud d'ajuda per a la realització de projectes dirigits a la promoció i foment del voluntariat presentada conforme a l'establit en la Llei 39/2015, d'1 d'octubre, del procediment administratiu comú de les administracions públiques i normativa especial.  
BASE JURÍDICA (LEGITIMACIÓ DEL TRACTAMENT) Article 6.1.c) RGPD el tractament és necessari per al compliment d'una obligació legal aplicable al responsable del tractament (Reglament (UE) 2016/679 del Parlament Europeu i del Consell, de 27.04.2016).  
Llei 39/2015, d'1 d'octubre, del procediment administratiu comú de les administracions públiques.  
Orde 5/2015, de 23 d'octubre, de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores de subvencions per al finançament de projectes i activitats de promoció i foment del voluntariat a la Comunitat Valenciana.  
CESSIÓ O COMUNICACIÓ DE DADES (CATEGORIA DE DESTINATARIS) Les dades es comunicaran a les persones destinatàries o categories de persones destinatàries següents:  
- La base de dades nacional de subvencions i la intervenció delegada de la Vicepresidència Segona i Conselleria de Servicis Socials, Igualtat i Habitatge: tot això, en compliment d'obligacions legals exigibles al responsable.  
- Així mateix, es publicaran les subvencions concedides en el portal de transparència amb indicació del seu import, objectiu, finalitat i entitats beneficiàries.  
No estan previstes cessions de dades.  
TERMINI DE CONSERVACIÓ DE LES DADES Es conservaran durant el temps necessari per a complir amb la finalitat per a la qual es van recaptar i per a determinar les possibles responsabilitats que es puguen derivar d'esta finalitat i del tractament de les dades. Hi serà aplicable el que es disposa en la normativa d'arxius i documentació.  
DRETS DE LES PERSONES INTERESSADES Podran exercir els drets d'accés, rectificació, supressió, oposició, limitació i portabilitat de les dades de caràcter personal incloses en els tractaments d'esta conselleria.  
EXERCICI DE DRETS Per a exercir els drets haurà de presentar un escrit davant la Subsecretaria de la Vicepresidència Segona i Conselleria de Servicis Socials i Habitatge. Haurà d'especificar quines d'estes dades sol·licita que siga satisfet i haurà d'acompanyar la fotocòpia del DNI o document identificatiu equivalent.  
Exercici de dret d'accés, rectificació, supressió, portabilitat de les corresponents dades personals, limitació i oposició del tractament i del fet de no ser objecte de decisions individuals automatitzades respecte a les dades personals registrades en la Generalitat: https://www.gva.es/es/inicio/procedimientos'id\_proc=19801  
RECLAMACIÓ DAVANT L'AEPD Sense perjuí de qualsevol altre recurs administratiu o judicial, si la persona interessada entén vulnerat el dret a la protecció de dades podrà interposar una reclamació davant de la Delegació de Protecció de Dades de manera presencial o telemàtica d'acord amb el que es preveu en l'enllaç següent: https://sede.gva.es/va/inicio/procedimientos'id\_proc=22108;  
Això, sense perjuí de la possibilitat de reclamar davant de l'Agència Espanyola de Protecció de Dades.  
  
  
  
Dotzé. Pla de control  
1. La comprovació material de l'efectiva realització de l'activitat es durà a terme en els termes establits en el pla de control que s'elaborarà per l'òrgan gestor de la subvenció conforme a l'article 169.3 de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions. El pla de control consistirà en:  
  
a) Control de tipus administratiu, sobre el terreny on haja de desenvolupar-se l'activitat subvencionada i de qualitat d'esta.  
b) Es durà a terme en les entitats de manera aleatòria segons el criteri de l'òrgan gestor.  
c) S'haurà de controlar almenys una quarta part de la quantitat total de la línia subvencionada.  
2. La Direcció General d'Inclusió i Cooperació al Desenvolupament designarà el personal necessari destinat a la comprovació de l'adequada realització de l'activitat i el compliment de la finalitat que determinen la concessió o gaudi de la subvenció.  
  
Contra la present resolució, que posa fi a la via administrativa, es podrà interposar potestativament recurs de reposició davant la consellera d'Igualtat i Polítiques Inclusives en el termini d'un mes comptat des de l'endemà de la notificació, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos a comptar de l'endemà de la notificació, davant la Sala de Contenciosa Administrativa del Tribunal Superior de Justícia de la Comunitat Valenciana, d'acord amb el que es disposa en l'article 10.1.a) i article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre que s'estime oportú.  
  
  
València a 29 de desembre de 2023.- La vicepresidenta segona del Consell i consellera de Servicis Socials, Igualtat i Habitatge: Susana Camarero Benítez.